
J e g y z ő k ö n y v

Készült a Bácsalmás Város Önkormányzata Képviselő-testületének 2014. szeptember 4-én, 14.00 órai kezdettel, Bácsalmáson, a városháza I. emeleti polgármesteri tárgyalójában megtartott rendkívüli ülésén. 

Jelen vannak:

Németh Balázs polgármester, Tóth Árpád alpolgármester, Bailo Amadou, dr. Bakó Mária Lujza, Krizsán Mihály képviselők (5);

Patocskai Ibolya jegyző, Hortyiné Lapostyán Katalin mb. pénzügyi, beruházási és üzemeltetési osztályvezető és Horváth Erika pályázati referens (3);

Jegyzőkönyvvezető: Deák Szabina testületi ügyintéző;

Az ülésről távolmaradt:
Farkas Zoltán, Nagy Gábor, dr. Tanács Róbert és Turcsányi Csaba képviselő (4).

Németh Balázs polgármester a megjelentek köszöntése után az ülést megnyitja. Megállapítja a határozatképességet, mert a megválasztott 9 főből 5 fő jelen van (56 %). Jegyzőkönyv-hitelesítőknek Bailo Amadou és dr. Bakó Mária Lujza képviselőket javasolja kijelölni, majd a javaslatának az elfogadását szavazásra bocsátja. 

A képviselő-testület egyhangúlag (5 igen szavazattal) az alábbi határozatot hozza:

227/2014. (IX. 4.) Bácsalmás v. öh.

Jegyzőkönyv-hitelesítők

kijelölése 
Határozat
Bácsalmás Város Önkormányzatának Képviselő-testülete Bailo Amadou és dr. Bakó Mária Lujza képviselőket jelöli ki jegyzőkönyv-hitelesítőknek.

Németh Balázs polgármester a 3. sz. előterjesztés levételét javasolja és a meghívóban jelzett napirendet javasolja kiegészíteni a 4. sz. előterjesztés megtárgyalásával, majd a javaslatának az elfogadását – más indítvány nem lévén – szavazásra bocsátja.
A képviselő-testület egyhangúlag (5 igen szavazattal) az alábbi határozatot hozza:
228/2014. (IX. 4.) Bácsalmás v. öh.

Napirend megállapítása 
Határozat
I.
Bácsalmás Város Önkormányzatának Képviselő-testülete a 2014. szeptember 4-i rendkívüli ülésén a következő napirendi pontokat tárgyalja meg:

1. „Bácsalmás város szennyvízcsatornázása és szennyvíztisztítása” című, KEOP-1-2-0/09-11-2011-0021 kódszámú pályázat megvalósításához kapcsolódóan nyertes ajánlattevő kiválasztása a tájékoztatási és nyilvánossági feladatok teljes körű ellátására (1. sz. előterjesztés)
2. Döntés az ÁROP-1.A.3.-2014 kódszámú, „Területi együttműködést segítő programok kialakítása az önkormányzatoknál a konvergencia régiókban” című pályázaton való részvételről (2. sz. előterjesztés)
3. „Bácsalmás Város Önkormányzata KEOP-2014-4.10.0/F kódjelű „Önkormányzatok és intézményeik épületenergetikai fejlesztése megújuló energiaforrás hasznosításával kombinálva a konvergencia régióban” című pályázati konstrukcióra vonatkozóan benyújtandó pályázata keretében építés-kivitelezési munkák elvégzésére indított közbeszerzési eljárás eredménytelenné nyilvánítása (4. sz. előterjesztés)
II.
Jelen határozat normatív határozat.

A határozatról értesül:

- kivonattal:
1. Németh Balázs polgármester



2. Patocskai Ibolya jegyző, általa az osztályvezetők

1. napirendi pont
„Bácsalmás város szennyvízcsatornázása és szennyvíztisztítása” című, KEOP-1-2-0/09-11-2011-0021 kódszámú pályázat megvalósításához kapcsolódóan nyertes ajánlattevő kiválasztása a tájékoztatási és nyilvánossági feladatok teljes körű ellátására 

(Az 1. sz. előterjesztés a jegyzőkönyv melléklete.)
Németh Balázs polgármester ismerteti az előterjesztés lényegét, hozzátéve, hogy a közbeszerzési szabályzatuk IV/3. pontja alapján a döntést név szerinti szavazással kell meghozniuk, melynek lebonyolítására ismerteti a szervezeti és működési szabályzatuk 34. § (2) bekezdésében foglaltakat. Szavazásra bocsátja az előterjesztés határozati javaslatának az elfogadását.

Patocskai Ibolya jegyző egyenként felolvassa a neveket.

Bailo Amadou képviselő igennel szavaz.

Dr. Bakó Mária Lujza képviselő igennel szavaz.

Krizsán Mihály képviselő igennel szavaz.

Németh Balázs polgármester igennel szavaz.

Tóth Árpád alpolgármester igennel szavaz.

Németh Balázs polgármester kihirdeti, hogy a képviselő-testület egyhangúlag (5 igen szavazattal) elfogadta a javaslatot. 

A képviselő-testület a következő határozatot hozza:

229/2014. (IX. 4.) Bácsalmás v. öh.

Szennyvízcsatornázás nyilvánosságbiztosítás-

szolgáltatás beszerzésben nyertes ajánlattevő 

kiválasztása 
Határozat
1.
Bácsalmás Város Önkormányzatának Képviselő-testülete (a továbbiakban: Képviselő-testület) úgy dönt, hogy a „Bácsalmás város szennyvízcsatornázása és szennyvíztisztítása projekt (KEOP 1-2-0/09-11-2011-0021 pályázat) megvalósításához kacsolódó tájékoztatási és nyilvánossági feladatok teljes körű ellátása” című, a Kbt. 122. §. (7) bekezdés a) pontja szerinti, nemzeti értékhatárokat elérő értékű hirdetmény közzététele nélküli eljárásban mindhárom ajánlattevő ajánlatát érvényesnek és alkalmasnak nyilvánítja. 

Az eljárás nyerteséül legkedvezőbb ajánlatára tekintettel a Di-Clar Tanácsadó Kft.-t (6726 Szeged, Csanádi u. 10. 3/9.) hirdeti ki.

Az ellenszolgáltatás összege: 2.485.000,- Ft.

2.
A Képviselő-testület felhatalmazza Németh Balázs polgármestert a szolgáltatási szerződés aláírására és a szükséges intézkedések megtételére.

Határidő: azonnal

Felelős: Németh Balázs polgármester

Operatív felelős: Kerényi Tamás beruházási ügyintéző

A határozatról értesül:

- kivonattal:
1. Németh Balázs polgármester



2. Patocskai Ibolya jegyző



3. Hortyiné Lapostyán Katalin mb. pü-i, beruh., és üzemelt. ov.



4. Kerényi Tamás beruházási ügyintéző

- levélben: 
1. Dr. Deák Krisztina, Deák Ügyvédi Iroda (7100 Szekszárd, Jókai u. 22.)
2. napirendi pont

Döntés az ÁROP-1.A.3.-2014 kódszámú, „Területi együttműködést segítő programok kialakítása az önkormányzatoknál a konvergencia régiókban” című pályázaton való részvételről

(A 2. sz. előterjesztés a jegyzőkönyv melléklete.)
Németh Balázs polgármester ismerteti az előterjesztés lényegét, majd – kérdés, észrevétel nem lévén – az előterjesztésben szereplő határozati javaslat elfogadását szavazásra bocsátja.

A képviselő-testület egyhangúlag (5 igen szavazattal) az alábbi határozatot hozza:

230/2014. (IX. 4.) Bácsalmás v. öh.

ÁROP-1.A.3-2014 Területi együttműködést segítő 

programok kialakítása az önkormányzatoknál 

a konvergencia régiókban című egyfordulós pályázaton 
való részvétel 
Határozat
1.
Bácsalmás Város Önkormányzatának Képviselő-testülete (a továbbiakban: Képviselő-testület) úgy határoz,  hogy az ÁROP-1.A.3-2014 Területi együttműködést segítő programok kialakítása az önkormányzatoknál a konvergencia régiókban” című egyfordulós pályázaton való részvételt támogatja az alábbiak szerint:

· a pályázathoz önrész biztosítása nem szükséges, a pályázati célok megvalósulásához a támogatás 100%, de a pályázati előleg megérkezéséig előfinanszírozás szükséges (bér, járulék, melyet a tartalék terhére biztosít

2.
 A Képviselő-testület felhatalmazza a Polgármestert, hogy a szükséges szerződéseket a közreműködőkkel megkösse.

3.
A Képviselő-testület felkéri a jegyzőt, hogy a Hivatal részéről jelölje ki a felelős kapcsolattartót, illetve a közreműködő által kért adatok szolgáltatásáért felelős köztisztviselőket.

Határidő:
azonnal

Felelős: Németh Balázs polgármester

Operatív felelős: Horváth Erika pályázati referens

A határozatról értesül:

- kivonattal:
1. Németh Balázs polgármester



2. Patocskai Ibolya jegyző



3. Hortyiné Lapostyán Katalin mb. pü.-i, beruh. és üzemelt. ov.



4. Horváth Erika pályázati referens

3. napirendi pont
„Bácsalmás Város Önkormányzata KEOP-2014-4.10.0/F kódjelű „Önkormányzatok és intézményeik épületenergetikai fejlesztése megújuló energiaforrás hasznosításával kombinálva a konvergencia régióban” című pályázati konstrukcióra vonatkozóan benyújtandó pályázata keretében építés-kivitelezési munkák elvégzésére indított közbeszerzési eljárás eredménytelenné nyilvánítása 

(A 4. sz. előterjesztés a jegyzőkönyv melléklete.)
Németh Balázs polgármester ismerteti az előterjesztés lényegét, hozzátéve, hogy a közbeszerzési szabályzatuk IV/3. pontja alapján a döntést név szerinti szavazással kell meghozniuk. Szavazásra bocsátja az előterjesztés határozati javaslatának az elfogadását.

Patocskai Ibolya jegyző egyenként felolvassa a neveket.

Bailo Amadou képviselő igennel szavaz.

Dr. Bakó Mária Lujza képviselő igennel szavaz.

Krizsán Mihály képviselő igennel szavaz.

Németh Balázs polgármester igennel szavaz.

Tóth Árpád alpolgármester igennel szavaz.

Németh Balázs polgármester kihirdeti, hogy a képviselő-testület egyhangúlag (5 igen szavazattal) elfogadta a javaslatot. 

A képviselő-testület a következő határozatot hozza:

231/2014. (IX. 4.) Bácsalmás v. öh.

„Bácsalmás Város Önkormányzata 

KEOP-2014-4.10.0/F kódjelű, „Önkormányzatok és 

intézményeik épületenergetikai fejlesztése megújuló 

energiaforrás hasznosításával kombinálva a 

konvergencia régióban” című pályázati konstrukcióra 

vonatkozóan benyújtandó pályázata keretében 

építés-kivitelezési munkák elvégzésére indított 

közbeszerzési eljárás eredménytelenné nyilvánítása
Határozat
1.
Bácsalmás Város Önkormányzatának Képviselő Testülete (a továbbiakban: Képviselő-testület) a KEOP-2014-4.10.0/F kódjelű, „Önkormányzatok és intézményeik épületenergetikai fejlesztése megújuló energiaforrás hasznosításával kombinálva a konvergencia régióban” című pályázati konstrukcióra vonatkozóan benyújtandó pályázata keretében építés-kivitelezési munkák elvégzése tárgyában indított közbeszerzési eljárást – a Kbt. 76. § (1) bekezdés d) pontja alapján – eredménytelennek nyilvánítja az ajánlatkérőnek a szerződés megkötésére és teljesítésére való képtelenné válása miatt.

2. A Képviselő-testület felhatalmazza a polgármestert, hogy az eljárás eredménytelenségének kihirdetését követően újabb közbeszerzési eljárás megindítása érdekében eljárjon. 

Határidő: azonnal

Felelős: Németh Balázs polgármester

Operatív felelős: Horváth Erika pályázati referens

A határozatról értesül:

- kivonattal: 1. Németh Balázs polgármester

2. Patocskai Ibolya jegyző

3. Hortyiné Lapostyán Katalin mb. PBÜ osztályvezető

4. Horváth Erika pályázati referens

5. Kerényi Tamás beruházási ügyintéző

6. B&W Tender Plus Kft.-t (Cím: 1092 Budapest, Erkel u. 14/A. 1/7.)

Németh Balázs polgármester – több napirendi pont nem lévén – a részvételt megköszönve az ülést 14 óra 30 perckor berekeszti.
K. m. f.


Németh Balázs
Patocskai Ibolya


polgármester
jegyző


Bailo Amadou
dr. Bakó Mária Lujza

képviselők, jegyzőkönyv-hitelesítők
